གཤེགས་པ་ལ་བཟང་ངན་དང་བླང་དོར་ཡོད་པ་ནི་མ་ཡིན་ནོ།།དེ་ཡང་བདེ་བར་གཤེགས་པ་རྣམས་ཀྱི་ཐུགས་ཡེ་ཤེས
ཀྱི་སྙིང་པོ་བདེ་གཤེགས་འདུས་པའི་དྲག་སྔགས་ཀྱི་སྙིང་པོ་འདི།སྒྲུབ་པ་བཀའ་བརྒྱད་འདུས་པའི་ཐུགས་ཀྱི་སྙིང་པོ་ཡིན་པས་འདི་བཟླས་པས་བདེ་བར་གཤེགས་པ་རྣམས་ལ་རང་དབང་མེད་དེ།ཆོས་སྐུ་
ལས་གཟུགས་སྐུར་མི་འོང་བའི་དབང་མེད་དོ།།དེ་ཡང་སྐུའི་དངོས་གྲུབ་ཏུ།བདེ་བར་གཤེགས་པའི་ཞལ་མཐོང་བར་འོང་སྟེ།ལས་འགྲོ་དང་མོས་པའི་དབང་གིས་ཇི་ལྟ་བུ་ཞིག་ཞལ་མཐོང་བའི་ངེས
པ་མེད།བདེ་གཤེགས་གཅིག་གི་ཞལ་མཐོང་ན་ཀུན་གྱི་ཞལ་མཐོང་བ་དང་འདྲ་སྟེ།དེ་ཡང་།བདེ་གཤེགས་གཅིག་བསྒོམས་རྒྱལ་བ་ཀུན་གྱི་ངང་།།ཞེས་སོ།།གསུང་གི་དངོས་གྲུབ་ཏུ།དྲག།

སྔགས་ཀྱི་ནུས་པས་བདེ་གཤེགས་ཀྱི་གསུང་ཐོས་པ་དང་།ལུང་སྟོན་པ་དང་།ཆོས་སྟོན་པ་འབྱུང་ངོ་།།ཐུགས་ཀྱི་དངོས་གྲུབ་ཏུ།སེམས་ཉིད་ཕྱིན་ཅི་མ་ལོག་པའི་དོན་མཐོང་བ་དང་།ཆོས།
ཉིད་ད་སྐྱེ་བ་མེད་པའི་དོན་རྟོགས་པ་དང་།མ་བསླད་པ་རིག་པ་རང་བྱུང་ཁོང་ནས་འཆར་བར་འགྱུར་རོ།།ཐུན་མོང་གི་དངོས་གྲུབ་བརྒྱད་ཀྱང་འབྱུང་སྟེ།སྐྱེ་འཆི་མེད་པ་ཚེའི་དངོས་གྲུབ།བྱིན་རླབས་
དབང་གི་དངོས་གྲུབ།དྲག་པོ་མཐུའི་དངོས་གྲུབ།བཙན་ཕྱག་ནོར་གྱི་དངོས་གྲུབ།པུ་ཏྲ་མིའི་དངོས་གྲུབ།འགྲོ་བས་བཀུར་བའི་དངོས་གྲུབ།འཚོ་བ་ཟས་ཀྱི་དངོས་གྲུབ།ཐུན་མོང་དུ་ལས
སྣ་ཚོགས་འགྲུབ་པའི་དངོས་གྲུབ་ཀྱང་འབྱུང་ངོ་།།གཞན་ཡང་ལུས་བདེ་བ་དང་།ཡང་བ་དང་།ལུས་ལ་ནད་མི་འབྱུང་བ་དང་།སྐྲ་དཀར་དང་།གཉེར་མ་མི་འབྱུང་བ་དང་།སེམས་ཉོན་མོངས
པ་ལས་དགྲོལ་བར་འགྱུར།རྟགས་ཀྱང་འོད་ཆེན་པོ་འབྱུང་བ་དང་།སྒྲ་ཆེན་པོ་ཐོས་པ།དྲི་ཞིམ་པོ་འབྱུང་བ་དང་།དེ་གསུམ་རྣམས་མི་འོང་མི་སྲིད་དོ།།རྣལ་འབྱོར་པ་རིག་འཛིན་གྱི་གྲལ་དུ།
གཤེགས་པའི་ཚེ་ནའང་།སྐུ་གདུང་དང་།རིང་བསྲེལ་དང་།ལྗགས་ལ་མེས་མི་ཚུགས་པ་འབྱུང་སྟེ།དེ་ནི་ས་ནོན་པའི་རྟགས་སོ།།ཆོས་གཞན་རྣམས་ཀྱིས་བདེ་བར་གཤེགས་པ་ལ་ཕྱོགས་དང་རིས་

སུ་བཟུང་ནས་བསྒྲུབས་པས།དེའི་སྐྱོན་གྱིས་འགྲུབ་པར་མི་འགྱུར་ཞིང་གྲུབ་པ་ཐོབ་པ་མི་འོང་བ་ཡིན་ནོ།།འདིའི་དོན་རྟོགས་ཤིང་བསྒྲུབས་ན།རྩོལ་བ་རབ་ཀྱིས་ཚེ་འདི་ལ་ཞལ་མཐོང
སྟེ།གྲུབ་པ་ཐོབ་ནས་སྔགས་ཀྱི་རིག་འཛིན་གྱི་ས་ཐོབ་པར་འགྱུར་རོ།།རྩོལ་བ་འབྲིང་གིས་ལུས་སེམས་བྲལ་ནས་བར་དོ་ལ་རིག་འཛིན་གྱིས་ཐོབ་བོ།།ཐམས་ཀྱང་ཚེ་ཕྱི་མ་ལ་ལས་འཕྲོ་བླངས་ཏེ།།
སྨེ་བ་རེ་ལས་མི་ཐོགས་པ་ཕྱིར་མི་ལྡོག་པའི་རིག་འཛིན་གྱིས་ཐོབ་པར་ངེས་སོ།།།གསང་སྔགས་ཀྱི་ཆོས་ལ་བརྟེན་ནས་ཡི་དམ་གྱི་ལྷ་སྒྲུབ་པ་ནི།ཆུ་བོའི་གཞུང་ལ་གྲུ་བརྟེན་ནས་འགྲོ་བ་དང་འདྲ་སྟེ།ཡི།།
དམ་ལྷའི་ཐུགས་རྗེ་སྲིད་པ་བར་མ་དོ་ལ་ཡང་འཆད་མི་སྲིད།དེ་ཉིད་དུ་བདེ་བར་གཤེགས་པ་རྣམས་ཀྱི་ཞལ་མཐོང་ནས་རིག་འཛིན་གྱི་གནས་སུ་ལུང་སྟོན་པར་འགྱུར་རོ།།བདེ་བར་གཤེགས་པ་ཐམས་ཅད་གཅིག།
ཡིན།གཅིག་པོ་སེམས་ལས་བྱུང་།སེམས་ལ་དངོས་པོ་མེད།གཉིས་མེད་ཆོས་སྐུ་སྟོང་པར་གནས།བདེ་བར་གཤེགས་པ་རྣམས་ཀྱི་ཞལ་མཐོང་།མ་བསྒོམས་ཀུན་འགྲུབ་ཡིན།
རྣལ་འབྱོར་ལས་འཕྲོ་ཅན་དང་འཕྲད་པར་ཤོག།བདེ་གཤེགས་འདུས་པའི་དྲག་སྔགས་ཀྱི་དགོངས་པ་རྫོགས་སོ།།རྒྱ་རྒྱ་རྒྱ།།བདེ་གཤེགས་འདུས་པའི་དྲག།

སྔགས་ལས།།ཆོས་སྐྱོང་ལས་ལ་བསྐུལ་བ་ནི།།རབ་ཏུ་དབེན་པའི་གནས་ཉིད་དུ།།དམ་ཅན་སྲོག་གི་འཁོར་ལོ་བཅའ།།དམ་རྫས་གཏོར་མ་བྱིན་ལ་རྦང་།།དུར་ཁྲོད་རོ་རས་ཁྲུ་གང་ལ།།
ཙཀྲ་རྩིབས་བརྒྱད་བྲི་བར་བྱ།།དབུས་སུ་གང་དམིགས་ལིངྒ་བཅའ།།ལྟེ་བ་མུ་ཁྱུད་རྩིབས་བརྒྱད་སྔགས།།རྩིབས་མཚན་དམ་ཅན་སྲོག་གི་སྔགས།།ཐོད་པ་ཁ་སྦྱར་ནང་དུ་གཞུག།ཡུངས།།
ཀར་ཐུན་གྱིས་བྲབ་པར་བྱ།།དེ་ལ་རྟགས་ནི་འདི་ལྟར་འོང་།།གསོད་དང་སྙིང་དང་ཤ་སྟེར་དང་།།དགྲ་བོ་དངོས་སུ་ཁྲིད་ནས་འོང་།།དེ་ཚེ་དབུས་ཀྱི་ལིངྒ་གདོན།།བསྲེག་ནས་མནན་དང་འཕང་བ་བྱ།།
འདི་ལྟ་བུ་ཡི་ལས་བྱས་ན།།དམ་ཅན་ལྷ་སྲིན་སྡེ་བརྒྱད་ཀྱིས།།བསྟན་པའི་དགྲ་བོ་སྒྲོལ་བར་བྱེད།།རྒྱ་རྒྱ་རྒྱ།།བདེ་གཤེགས་འདུས་པའི་དྲག་སྔགས་ལས།།སྡེ་
བརྒྱད་བྲན་རུ་བཀོལ་བ་ནི།།ལྷ་སྲིན་སྡེ་བརྒྱད་གཟིར་བའི་ལས།།།དྲེགས་པ་ལྡོག་གམ་གནོད་པའམ།།ལས་ལ་མི་འགྲོ་འཁུ་བ་ལ།།གནད་ལ་དབབ་པའི་ལས་འདི་བྱ།།དུར་ཁྲོད་རས་སམ།
ཤོག་བུ་ལ།།ཙཀྲ་རྩིབས་བརྒྱད་བྲི་བར་བྱ།།།དབུས་སུ་དྲེགས་པའི་རྣམ་ཤེས་ལ།།མཐའ་མར་མིང་གིས་བསྐོར་བར་བྱ།།རྩིབས་ལ་རྩ་སྔགས་རྩིབས་མཚན་ལ།།གཟིར་སྔགས་བྲིས་

ལ་ཐོད་པར་གཞུག།ཐོད་པ་འབྲུབ་ཁུང་ནང་དུ་གཞུག།ལྕགས་སམ་སེང་ལྡེང་ཕུར་པས་གཟིར།།དེ་ལ་རྟགས་ནི་འདི་ལྟར་འོང་།།རི་ཉི་ལ་ཆུ་འབྲུབ་དམག་དཔུང་འདུས།།
ཐམས་ཅད་བདག་གི་དབང་དུ་བྱེད།།དེ་ལྟར་བྱུང་ན་ཙཀྲ་ནི།།འོ་མ་རྩི་སྨན་དག་གིས་བཀྲུ།།དམ་ཅན་རྣམས་ལ་མཆོད་པ་འབུལ།།སྡེ་བརྒྱད་བྲན་བཞིན་བཀའ་ཉན་ཏེ།།ཕྱི་ནས་དྲག་སྔགས།།
བརྩམས་པས་ཆོག།རྒྱ་རྒྱ་རྒྱུ།།༈རིགས་བཞིའི་ཀླུགདོན་འདུལ་བ་ནི།།ཀླུ་ཡི་ནད་ཀྱིས་གཟིར་བའམ།།ས་བདག་གཉན་སོགས་གཟིར་བ་ནི།།དུར་ཁྲོད
རས་སམ་ཤོག་ཤོག་ལ།།ཙཀྲ་རྩིབས་བརྒྱད་བྲིས་ནས་ནི།།དབུས་སུ་ཀླུའམ་གང་གནོད་བྲི།།རྩིབས་ལ་དྲག་སྔགས་རྩིབས་མཚན་ལ།།ཀླུ་ཡི་གཟིར་སྔགས་བྲི་བར་བྱ།།འབྲུབ་ཁུང་གྲུ
གསུམ་ནང་དུ་གཞུག།ཕུར་པ་སོར་བཞི་བརྒྱད་ལ་བརྟགས།།ལྕགས་སམ་སེང་ལྡེང་ཕུར་པ་ལ།།དྲག་སྔགས་བཟླས་ཤིང་དེ་ལ་གཟིར།།ཡུངས་ཀར་ཡུངས་ནག་གུ་གུལ་ནག།མུ་ཟི་ནག།
པོའི་ཐུན་གྱིས་བྲབ།།དེ་ལ་རྟགས་ནི་འདི་ལྟར་འོང་།།རྒྱ་མཚོ་གཏིང་ནས་བསྐམས་པ་དང་།།ཉ་སྦྲུལ་མང་པོ་འཚིག་པ་དང་།།།སྟོང་ཁམས་མེ་ཡིས་ཁེངས་པ་དང་།།ལྷ་ཁང་མེ་ཡིས།།

འཚིག་པ་འབྱུང་།།དེ་ཚེ་དབུས་ཀྱི་འཁོར་ལོ་གདོན།།དྲག་པོའི་མེ་ལ་བསྲེག་པར་བྱ།།ཞག་ནི་ཉི་ཤུ་རྩ་གཅིག་ནས།ཊ་ཀླུ་ནད་མཛེ་ཡིས་ཟིན་པ་སོས།།ཕྱི་ནས་ལས་དེ་བརྩམས་པས་ཆོག
རྒྱ་རྒྱ་རྒྱ།ད་བདེ་གཤེགས་འདུས་པའི་དྲག་སྔགས་ལས།།གདུག་པ་དགྲ་བགེགས་བསྒྲལ་བ་ནི།་བར་ཆོད་དམ་སྲི་དགྲ་བགེགས་གསུམ།།རྣལ་འབྱོར་རྣམས་ལ་འཚེ་
བྱེདབྱེད་པས།།དེ་དག་བསྒྲལ་བའི་ལས་བྱེད་ན།།དུར་ཁྲོད་རས་སམ་ཤོག་བུ་ལ།།ཙཀྲ་རྩིབས་བརྒྱད་བྲིས་ནས་ཀྱང་།རྟདབུས་སུ་དགྲ་བགེགས་དམ་སྲི་བྲི།།རྩིབས་བརྒྱད་ལ་ནི་དྲག་སྔགས
དགོད།།རྩིབས་མཚན་སྒྲོལ་བའི་བྲག་སྔགས་བྲི།འབྲུབ་ཁུང་གསུམ་བརྩེགས་ནག་པོར་བྱུགས།།ལྕགས་སམ་སེར་ལྡེང་ཕུར་བུས་གཟིར།།ཡུངས་ཀར་ཡུངས་ནག་ཐུན་གྱིས་བྲ་བ།།
དེ་ཡི་རྟགས་ནི་འདི་ལྟར་འོང་།།སྟོང་ཁམས་མེ་ཡིས་ཁེངས་པ་དང་།།རང་ལུས་མེ་རུ་འབར་བ་དང་།།སེམས་ཅན་མང་པོ་འཚིག་པ་རྨི།།དེ་ཚེ་དབུས་ཀྱི་ལིངྒ་གདོན།།ཁྲུ་གང་ཧོམ་ལ།།
བསྲེག་པར་བྱ།།བར་ཆོད་རྣམ་གསུམ་རྩད་ནས་འཆད།།རྒྱ་རྒྱ་རྒྱ།བདེ་གཤེགས་འདུས་པའི་དྲག་སྔགས་ལས།རྣམས་ཀྱི་རྒོད་གཏོད་ཟློག་པ་ནི།།དུར་ཁྲོད་

ཤོག་ཤོག་གྲོ་ག་ལ།།ཙཀྲ་རྩིབས་བརྒྱད་ལྡན་པ་བྲི།།དབུས་སུ་རང་གི་མིང་རུས་བྲི།།རྩིབས་བརྒྱད་རྩ་སྔགས་བྲི་བར་བྱ།།རྩིབས་མཚན་ཟློག་སྲུང་སྔགས་བྲིས་
ལ།།དྲག་པོ་ཡི་ནིས་བླངས་ནས།།མཆོད་རྟེན་ནག་པོ་ཁྲུ་གང་བརྩིག།དགྲ་བོའི་མིང་བྱང་རྟགས་སོ་བྱ།།སྙིང་གར་མཆོག་ཕུར་སོར་བཞི་གདབ།།འབྲུབ་ཁྲུང་ཁྲུ་གང་ནང་དུ་གཞུག།སྟེང་དུ་
མཆོད་རྟེན་བཞག་པར་བྱ།།མཆོད་རྟེན་བུམ་པར་འཁོར་ལོ་ག་ཞུག།གཟུངས་ཐག་དེ་ཡི་ནང་ནས་དྲངས།།ནགཉེན་པོའི་དུས་སུ་དྲག་པོ་བརྡེག།དེའི་རྟགས་ནི་འདི་ལྟར་ཡོད།།དམག་དཔུང་བཅོམ་དང་།
གྲོང་ཁྱེར་བཅོམ།།རྒྱལ་པོའི་ཕོ་བྲང་བཤིག་པ་དང་།།མཚོན་ཆ་ཁབ་སྩོལ་དུམ་བུར་བཅག།དམག་རྒྱལ་དང་ཕྱར་བསོ་འདེབས་འབྱུང་།།།དེ་ཚེ་ཉ་བོ་ཁོ་ཕྱོགས་མནན།།དྲག་སྔགས་བཟླས་ཤིང
ཐུན་ཁྲག་འཕང་།།ཁོ་ཉིད་འཕུང་སྟེ་རྩ་བ་འཆད།།རྒྱ་རྒྱ་རྒྱ།།པདེ་གཤེགས་འདུས་པའི་ལྷ་ལ་ཕྱག་འཚལ་ལོ།།བདེ་གཤེགས་འདུས་པའི་དྲག་སྔགས་ལས།།འཁོར
གཡོག་རང་སོགས་འགྲོ་བ་རྣམས།།སྲུང་བའི་ལས་རིམ་བསྟན་པ་ནི།།ཤོག་བུའམ་དང་དཀར་མཐོ་གང་ལ།།ཙཀྲ་རྩིབས་བརྒྱད་བྲིས་ནས་ཀྱང་།།དབུས་སུ་གང་བསུང་མིང་བྲིས་ལ།།རྩིབས་

བརྒྱད་ལ་ནི་རྩ་བའི་སྔགས།།རྩིབས་མཚན་ལ་ནི་སྲུང་ཟློག་སྔགས།།ལེགས་པར་བྲིས་ལ་ལ་ཆས་དྲིལ།།ཡང་ན་བལྟབས་ཏེ་ཚོན་སྐུད་དྲིལ།།གང་བསྲུང་རྩ་སྔགས་བརྒྱ་དང་བརྒྱད།།རབ་གནས་མཆོད
བསྟོད་མི་དགོས་ཏེ།།དྲག་སྔགས་འཁོར་ལོ་སྲུང་བའི་མཆོག།ལུས་སམ་མགུལ་དུ་བཏགས་པ་ན།།སྟོང་ཕྲག་བརྒྱད་ཅུའི་གདོན་ལས་ཐར།།ནད་དང་དུས་མིན་འཆི་བ་ཐུབ།།རྟགས་ནི་གོ་མཚོན་
མི་ཟང་པོ་གྱོན།།རྟག་ཏུ་མཚོན་རྣོན་ཐོགས་པ་མི།།འདི་ལས་སྲུང་བ་ལྷག་པ་མེད།།སྔགས་ནི་རྒྱུན་དུ་བཟླ་བར་བྱ།།སྲིད་པའི་མེ་བས་སྔགས་དཔལ་ཚ།།བར་ཆད་བགེགས་རྣམས་རྩྭ་སྦུར་འདྲ།།
བཟླས་པ་ཙམ་གྱིས་སྲེག་པར་བྱེད།།ཏྱ་རྒྱ་རྒྱ།།བདེ་གཤེགས་འདུས་པའི་དྲག་སྔགས་ལས།།སྲིའུ་གསོ་བ་འདི་ལྟར་གསོ།།ལྕགས་སམ་སེང་ལྡེང་ཕུར་པ་ལ།།
དྲག་སྔགས་ཁྲི་ཚོ་གཅིག་བཟླས་ལ།།སྲུང་སྐུད་སྔགས་མདུད་བཅས་པ་ཡང་།།སྲིའུའི་ལུས་ལ་གདགས་པར་བྱ།།སྲེ་མོང་རླིང་བུའི་ནང་དུ་ནི།།ཙཀྲ་རྩིབས་བརྒྱད་སྔགས་བཀོད་ལ།།དབུས།
སུ་སྲིའུའི་མིང་བྲིས་ལ།།ལེགས་པར་བྲིས་ལ་རྒྱབ་ཏུ་གདགས།།གའུའམ་ཁྱི་གུའི་ཐོད་པ་རུ།།ཆུང་སྲི་ཟ་འདྲེའི་མིང་བྲིས་ལ།།མ་ཡི་མལ་གྱི་འཕོངས་སུ་མནན།།དྲག་སྔགས་བརྡེགས

བཟླས་ཟ་འདྲེ་བརྡུང་།།སྲིའུ་སོས་པར་ཐེ་ཚོམ་མེད།།རྒྱ་རྒྱ་རྒྱ།བ་དེ་གཤེགས་འདུས་པའི་དྲག་སྔགས་ལས།།སྨོན་པ་འདུལ་བའི་ལས་བྱེད་ན།
དུར་ཁྲོད་རས་སམ་ཤོག་ཕུ་ལ།།ཙཀྲ་རྩིབས་བརྒྱད་སྔགས་བཀོད་ལ།།དབུས་སུ་སྤྱོ་འདྲེ་ཐིས་ནས་ནི།།འབྲུབ་ཁུང་གྲུ་གསུམ་ནང་དུ་གཞུག།ལྕགས་སམ་སེང་ལྡེང་ཕུར་པས་གཟིར།།སྨྱོན་པའི
སྐེ་ལ་མཁར་ནག་གདགས།།ཕུར་པས་གཟིར་ཞིང་དྲག་སྔགས་བཟླ།།ཞག་ནི་ཉི་ཤུ་རྩ་གཅིག་ནས།སྨྱོན་པ་ཐུལ་བར་ཐེ་ཚོམ་མེད།།རྒྱ་རྒྱ་རྒྱ།།པ་དེ་གཤེགས་འདུས
པའི་དྲག་སྔགས་ལས།།གནོད་གདུག་འདུལ་བའི་ལས་བྱེད་ན།།རྡོ་རྗེ་ནག་པོའི་ལྟེ་བ་ལ།།སྔགས་ཀྱི་འཁོར་ལོ་བསྐོར་ནས་ནི།།ནང་པའི་སྣ་ནས་གུ་གུལ་གྱི།།དུད་པས་བདུག་ཅིང་སྲིན་ལག།
བསྔམ།།སྔགས་ཀྱིས་དྲག་ཏུ་གཟིར་བ་ན།།འདྲེ་གདོན་སྐད་ངན་ཚེར་རི་འདོན།།ནད་པ་སོས་པར་ཐེ་ཚོམ་མེད།།རྒྱ་རྒྱ་རྒྱ།།བདེ་གཤེགས་འདུས་པའི་དྲག་སྔགས་ལས།།ཞོ་
ཆང་སྲུང་བའི་ལས་བྱེད་ན།།ཙཀྲ་རྩིབས་བརྒྱད་སྔགས་བཀོད་ལ།།ཀལ་ཆའི་སྦལ་པའི་ནང་དུ་གཞུག།སྔགས་ནི་ཁྲི་རུ་བཟླས་ནས་ཀྱང་།།ཞོ་ཆང་གང་བསྲུང་ནང་དུ་གཞུག།དེས་ཀྱང་ཐུབ་པར་ཐེ་ཚོས

མེད།།རྒྱ་རྒྱ་རྒྱ།བདེ་གཤེགས་འདུས་པའི་དྲག་སྔགས་ལས།།མཛེ་དང་ལྷོག་པ་གྲག་པ་འབྲས།།ཤུབ་འབྲུམ་བུ་ཕྲ་མོ་ལ།།མུ་ཟི་ནག་པོ་གུ་གུལ་དང་།།ཤུ་དག་ནག་པོ་བཙན་
དུག་དང་།།དྲི་ཆེན་ཚིལ་ཆེན་རཱག་ཞོ་བ་དང་།།རྒྱ་ཚིལ་ཕག་ཚིལ་རྟ་རྐྱང་ཚིལ།།སྔགས་བཟླས་བྱུག་པ་བྱས་ན་ནི།།གང་ཡང་འཇོམས་པར་ཐེ་ཚོམ་མེད།།གི་ཝང་ཙནྡན་ཨ་རུ་ར།།བཙན་དུག་ནག་
པོ་བླ་རྩི་དང་།།ཤུ་དག་ནག་པོ་གུ་གུལ་ནག།མུ་ཟི་ནག་པོ་ཤིང་ཀུན་དང་།།རྒྱ་ཡི་སྣག་ཚྭ་ས་གཞི་བླངས་ལ།།ཕྱེ་མའམ་རིལ་བུ་གང་ཡང་རུང་།།ལུས་ལ་བྱུག་ཅིང་གདགས་པར་བྱ།།གཅིག་ཏུ་ས།།
བདག་གཉེན་པོར་འགྱུར།།གཉིས་སུ་ཀླུ་ཡི་གཉེན་པོར་འགྱུར།།གསུམ་དུ་གཉེན་གྱི་གདུག་རྩུབ་ཐུབ།།བཞི་རུ་ལྷོག་པ་དཀར་ནག་ཐུབ།།ལྔ་རུ་འབྲུམ་ནག་འབྲུམ་བུ་ཐུབ།།དྲུག་ཏུ་རྒྱུ་གཟེར་སྲུང
བའི་མཆོག།བདུན་དུ་བ་ལ་ནད་གླད་གཟེ་ཐུབ།།བརྒྱད་དུ་མཁྲིས་པ་རྩ་རྒྱུས་ཐུབ།།དགུ་རུ་འགོ་བའི་ནད་རྣམས་ཐུབ།།བྱིས་པའི་གདོན་ཚོགས་བཅོ་ལྔ་ཟློག།འདི་འདྲའི་ནུས་པ་གཞན་ན་མེད།།
བདེ་གཤེགས་འདུས་པའི་དྲག་སྔགས་འདི།།སྒྲུབ་པ་བཀའ་བརྒྱད་འདུས་པ་ལས།།དྲག་སྔགས་ཤམ་བུ་ངར་དུ་བཏགས།།རལ་གྲི་ཕྱུང་ནས་རྡེག་དང་མཚུངས།།སློབ་དཔོན་པདྨའི་ཐུགས་ལས་བྱུང་།།

༅སྤེལ་བའི་གནས་མེད་གཏེར་དུ་སྦས།།ལས་འཕྲོ་ཅན་དང་འཕྲད་པར་ཤོག།རྒྱ་རྒྱ་རྒྱ།བདེ་གཤེགས་འདུས་པའི་དྲག་སྔགས་རྫོགས་སོ།།གཏེར་རྒྱ།སྦས་རྒྱ།གཏད་ཏྱ།
རྒྱལ་པོ་ཁྲི་སྲོང་ལྡེའུ་བཙན་གྱི།ཕྱག་དཔེ་རིན་པོ་ཆེའི་གཏེར་དུ་སྦས་པ།ལྷོ་བྲག་མཁོ་མཐིང་ནས་མངའ་བ་དག་ཉང་རལ་པ་ཅན་ཆེན་པོས་བཏོན།དེས་སྲས་མཆེད་གཉིས་ལ་གནང་།དེ་ལ་རུ་སྟོན་འཇམ་གྱིས་ཞུས་སོ།།།
ཆོས་སྐུ་སྣང་བ་མཐའ་ཡས།ལོངས་སྐུ་པདྨ་དབང་ཆེན།སྤྲུལ་སྐུ་པདྨ་འབྱུང་གནས།བླ་མ་གྲུབ་ཐོབ་འདར་ཕྱར།བོ་དོང་རིན་པོ་ཆེ།ཉན་ཆེན་བསོད་ནམས་མཚན་ལྡན།མཁན་ཆེན་བྲག་རམ་པ་ཆོས་རྒྱལ་དཔལ།
ཆོས་རྗེ་པའོ།།ངེས་པར་འདི་ལ་མཁའ་འགྲོའི་བཀབ་རྒྱ་ཡོད་པས་བག་མེད་དུ་མ་སྤྱོད།དམ་མེང་ལ་མ་སྦྱིན།གཅིག་ལས་མ་སྤྱད།གཉིས་སུ་མ་སྤེལ།གླན་གྱི་བན་བཙུན་ཟུར་ཕུག་པ།སྦས་པའི་རྣལ་
འབྱོར་ཆེན་པོ་དགེ་སློང་བསམ་འགྲུབ་སེང་གེ་ལ།སྤྱིའི་བན་བཙུན་མན་ངག་གི་རྒྱ་མཚོ་དགེ་སློང་ཚུལ་ཁྲིམས་བཟང་པོས་གུས་པས་ཞུས་སོ།།བདག་གི་བླ་མ་རྡོ་རྗེ་འཛིན་པ་དྷརྨ་ཤྲཱི་བྷ་དྲའི་ཕྱག་དཔེ་ལས་ཞལ་བ་ཤུས་སོ།།